Ministru kabineta rīkojuma projekta

**„****Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Projekts paredz divas valstij piekritīgas zemes vienības Limbažos, Limbažu novadā un Līvānos, Līvānu novadā saglabāt valsts īpašumā un reģistrēt zemesgrāmatā uz valsts vārda Finanšu ministrijas personā. Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17. panta piektā daļa un pārejas noteikumu 11.punkts.Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.punkts. Likuma „Par valsts un pašvaldību zemes īpašuma tiesībām un to nostiprināšanu zemesgrāmatās" 2.pants, 4.1pants, 8.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās. Atbilstoši šā likuma pārejas noteikumu 11.punktam Ministru kabineta rīkojumu par šā likuma [17. panta](https://likumi.lv/ta/id/270317#p17) pirmajā daļā minētajiem zemes gabaliem, kuri Ministru kabineta noteiktajā kārtībā izvērtēti un Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstā atzīmēti kā valstij piederoši vai piekrītoši, var izdot arī pēc šā likuma [17. panta](https://likumi.lv/ta/id/270317#p17) piektajā daļā noteiktā termiņa.Atbilstoši Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr.190) 3.punktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc:‑ Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai;‑ Ministru kabineta rīkojuma izdošanas (pēc noteikumu Nr.190 spēkā stāšanās) par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Ministru kabinets ir izdevis:1. Ministru kabineta 2016. gada 28.janvāra rīkojumu Nr. 68 *“Par zemes reformas pabeigšanu Limbažu novada Limbažu pilsētā”* <https://likumi.lv/ta/id/279886-par-zemes-reformas-pabeigsanu-limbazu-novada-limbazu-pilseta>
2. Ministru kabineta 2015. gada 9.septembra rīkojumu Nr. 521 “*Par zemes reformas pabeigšanu Līvānu novada Līvānu pilsētā”* <https://likumi.lv/ta/id/276415-par-zemes-reformas-pabeigsanu-livanu-novada-livanu-pilseta>

 Ministru kabinetam, izdodot rīkojumus par zemes reformas pabeigšanu attiecīgajā administratīvajā teritorijā, tiek apliecināts, ka visi procesi attiecībā uz privātpersonu tiesībām iegūt zemi attiecīgajā administratīvajā teritorijā zemes reformas ietvaros ir pabeigti. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij vai pašvaldībai.Finanšu ministrija, ievērojot Noteikumu Nr.190 5.punktā noteikto, ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” un izdarījusi sarakstā atzīmi par Līvānos, Līvānu novadā norādīto zemes vienību.Par sarakstā norādīto valstij piekritīgo zemes vienību nepastāv strīds ar citām ministrijām un pašvaldību. Atbilstoši Noteikumu Nr.190 8.1.apakšpunktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldības izdarītajām atzīmēm no pašvaldībām, un savā tīmekļvietnē ir publiskojis izvērtētos gala sarakstus par Limbažu novadu un Līvānu novadu: 1.Limbažu novads - <https://www.vzd.gov.lv/lv/2016-gada-15-marta-rikojums>  2. Līvānu novads - <https://www.vzd.gov.lv/lv/2016-gada-28-janvara-rikojums>   Izpildot Ministru kabineta komitejas 2018.gada 11.jūnija sēdē (prot. Nr.21 2.# 2.p.) doto uzdevumu, Tieslietu ministrija izstrādāja Ministru kabineta noteikumu projektu “Grozījums Ministru kabineta 2016.gada 29.marta noteikumos Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību””. Ņemot vērā to, ka par projektu tika saņemti iebildumi, Tieslietu ministrija organizēja starpinstitūciju sanāksmi, kurā institūcijas vienojās, ka finanšu, administratīvo un laika resursu taupības nolūkos nav lietderīgi noskaidrot zemes vienību piederību uz 1940.gada 21.jūliju (arhīva izziņa); grozījumi noteikumos nav nepieciešami; turpmāk Ministru kabineta rīkojumu projektu sākotnējās ietekmes novērtējumu ziņojumos (anotācijās) nav nepieciešams norādīt konkrētu likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 2.panta attiecīgās daļas apakšpunktu vai 4.1 panta pirmās daļas attiecīgu apakšpunktu. Anotācijā norādāms pamatojums, kāpēc ministrija attiecīgajā sarakstā ir izdarījusi atzīmi par attiecīgās zemes vienības piekritību valstij, vienlaikus kā zemes piekritības valstij tiesisko pamatojumu norādot likuma 2.pantu un 4.1 panta pirmo daļu. Ņemot vērā minēto, Finanšu ministrija ir sagatavojusi Ministru kabineta rīkojuma projektu „Par zemes vienību piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā” (turpmāk – rīkojuma projekts), kas paredz rīkojuma projektā minētās zemes vienības Limbažos, Limbažu novadā un Līvānos, Līvānu novadā, saglabāt valsts īpašumā un reģistrēt tās zemesgrāmatā uz valsts vārda Finanšu ministrijas personā, ņemot vērā to, ka tās piekrīt valstij saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās" 2.pantu vai 4.1panta pirmo daļu.**Rīkojuma projektā iekļauto zemes vienību raksturojums**:**1.** **Zemes vienība bez adreses** (zemes vienības kadastra apzīmējums 6601 014 0102) 0,0704 ha platībā – **Limbažos, Limbažu novadā.**Zemes vienībai Nekustamā īpašuma valsts kadastra informācijas sistēmā (turpmāk – NĪVKIS) noteikts statuss – „rezerves zemes fonds”. Saskaņā ar NĪVKIS zemes vienībai (zemes vienības kadastra apzīmējums 6601 014 0102) noteikti šādi apgrūtinājumu veidi:* biosfēras rezervāta neitrālās zonas teritorija (0,0704 ha);
* sanitārās aizsargjoslas teritorija ap kapsētu (0,0257 ha).

Uz zemes vienības atrodas būves (būves kadastra apzīmējums 6601 014 0013 001) daļa, kura ietilpst nekustamā īpašuma (nekustamā īpašuma kadastra Nr.6601 014 0013) – Smilšu ielā 8, Limbažos, Limbažu novadā, sastāvā. Īpašuma tiesības uz nekustamo īpašumu (nekustamā īpašuma kadastra Nr. 6601 014 0013) – Smilšu ielā 8, Limbažos, Limbažu novadā, nostiprinātas uz privātpersonas vārda Vidzemes rajona tiesas Limbažu pilsētas zemesgrāmatas nodalījumā Nr.100000265264, lēmuma datums: 10.02.2021.VNĪ ir saņemts Limbažu novada domes 2021.gada 25.februāra lēmums (protokols Nr.5, 12.§) “Par grozījumu veikšanu Limbažu novada domes 2020.gada 22.oktobra lēmumā “Par zemes vienības ar kadastra apzīmējumu 6601 014 0102 piekritību” (protokols Nr.24, 12.§). Limbažu novada dome 2021.gada 25.februārī nolēma veikt grozījumus Limbažu novada domes 2020.gada 22.oktobra lēmumā “Par zemes vienības ar kadastra apzīmējumu 6601 014 0102 piekritību” un noteica, ka nekustamā īpašuma Smilšu ielā 8A, Limbažos, Limbažu novadā (kadastra Nr.6601 014 0104) zemes vienība ar kadastra apzīmējumu 6601 014 0102 un platību 0.0704 ha, piekrīt valstij, nevis pašvaldībai, kā bija nolemts iepriekš un tā reģistrējama zemesgrāmatā, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas ceturto punktu. Limbažu novada pašvaldība vairs nav norādīta kā zemes vienības (zemes vienības kadastra apzīmējums 6601 014 0102) bez adreses, Limbažos, Limbažu novadā, tiesiskais valdītājs. Zemes vienība (zemes vienības kadastra apzīmējums 6601 014 0102) bez adreses, Limbažos, Limbažu novadā, nav iekļauta Valsts zemes dienesta sagatavotajā gala sarakstā - <https://www.vzd.gov.lv/lv/2016-gada-15-marta-rikojums> .Ņemot vērā, ka zemes reforma konkrētajā administratīvajā teritorijā ir pabeigta, būvju īpašniekam šobrīd nav tiesību iegūt īpašumā zemes vienību saskaņā ar zemes reformas likumiem, kā arī to, ka nepastāv strīds ar citām ministrijām un pašvaldību par zemes vienību bez adreses, (zemes vienības kadastra apzīmējums 6601 014 0102) 0,0704 ha platībā – Limbažos, Limbažu novadā, un nav lietderīgi iegūt arhīva izziņu, lai iegūtu vēsturisko informāciju par nekustamo īpašumu, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu vai 4.1panta pirmo daļu minētā zemes vienība piekrīt valstij.**2. Zemes vienība Zaļajā ielā 19** (zemes vienības kadastra apzīmējums 7611 003 0103) 0,1796 ha platībā – **Līvānos, Līvānu novadā.**Zemes vienībai NĪVKIS noteikts statuss – „rezerves zemes fonds”. Uz zemes vienības esošā būve (būves kadastra apzīmējumi 7611 003 0103 001) ietilpst nekustamā īpašuma (nekustamā īpašuma kadastra Nr. 7611 503 0101) Zaļā iela 19, Līvānos, Līvānu novadā, sastāvā. Īpašuma tiesības uz nekustamo īpašumu (nekustamā īpašuma kadastra Nr. 7611 503 0101) Zaļā iela 19, Līvānos, Līvānu novadā, nostiprinātas uz juridiskas personas, vienotais reģistrācijas numurs 41503014041, vārda Daugavpils tiesas Līvānu pilsētas zemesgrāmatas nodalījumā Nr.3887, lēmuma datums: 26.01.1998.Ņemot vērā, ka zemes reforma konkrētajā administratīvajā teritorijā ir pabeigta, būvju īpašniekam šobrīd nav tiesību iegūt īpašumā zemes vienību saskaņā ar zemes reformas likumiem, kā arī to, ka nepastāv strīds ar citām ministrijām un pašvaldību par zemes vienību Zaļajā ielā 19 (zemes vienības kadastra apzīmējums 7611 003 0103) 0,1796 ha platībā – Līvānos, Līvānu novadā, un nav lietderīgi iegūt arhīva izziņu, lai iegūtu vēsturisko informāciju par nekustamo īpašumu, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu vai 4.1panta pirmo daļu minētā zemes vienība piekrīt valstij.VNĪ attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Ievērojot to, ka uz rīkojuma projektā iekļautajām valstij piekritīgajām zemes vienībām atrodas privātpersonām un juridiskām personām piederošas ēkas, pastāv dalītā īpašuma tiesiskās attiecības starp zemes un būves īpašnieku. Pēc rīkojuma projekta pieņemšanas un zemes vienību ierakstīšanas zemesgrāmatā uz valsts vārda Finanšu ministrijas personā, VNĪ uzsāks minēto zemes vienību atsavināšanas procesu tiem būvju īpašniekiem, kuri iesnieguši atsavināšanas ierosinājumu Publiskas personas mantas atsavināšanas likuma noteiktajā kārtībā, pieņemot lēmumu par attiecīgās zemes vienības pārdošanu, tādējādi izbeidzot dalītā īpašuma tiesiskās attiecības un piespiedu nomas attiecības. Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā. Zemes vienību platības norādītas atbilstoši NĪVKIS norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas.Personas dati apstrādāti, lai izpildītu uz Finanšu ministriju un VNĪ attiecināmu juridisku pienākumu – Rīkojuma projekta izstrādes un saskaņošanas procesā apliecinātu, ka Rīkojuma projektā iekļautās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” normām ir piederošas vai piekrītošas valstij Finanšu ministrijas personā, pēc Rīkojuma projekta atbalstīšanas Ministru kabinetā pieprasītu apbūvētas zemes nomas maksu no apbūves īpašniekiem un izpildītu Publiskas personas mantas atsavināšanas likumā tai deleģēto uzdevumu – organizēt valsts mantas atsavināšanas procesu un atsavināt apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Būvju īpašumu vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams Rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un VNĪ. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Projektā risinātie jautājumi skar tiesību subjektus – fiziskas un juridiskas personas, kuru īpašumā esošās ēkas atrodas uz rīkojuma projektā minētajām zemes vienībām, un kas var izmantot savas normatīvos aktos noteiktās tiesības un realizēt pirmpirkuma tiesības uz valsts zemes vienībām. |
| Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv) . |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.Saskaņā ar VNĪ un Finanšu ministrijas 2020.gada 18.martā noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

Finanšu ministrs J. Reirs

Peimane 25600849

Ilvija.Peimane@vni.lv